
TUBFUOLBN 

TIDSSKRIFT FOR FUGLEVENNER 






INDHOLD 


Gråhovedet Dværgpapegøje ... 

... 50 

Rød Kardinal, opdr. 

... 53 

Dueparakit, opdr. 

... 55 

Fra boghylden. 

... 57 

Svar. 

... 57 

De lede tyveknægte... ... . 

... 58 

F.F.F. ... . 

... 59 

Næstved . 

... 62 

Køge. ... . 

... 62 

Samarbejdet. 

... 63 

Medlemmers køb, salg og bytte 64 


DECEMBER 1973 


49 . Argang 





















Vesterbros Torv 51. København V. 
Telefon 210633 

Har ahid et stort udvalg af fin kvalitet 
til fornuftige priser — Køb, salg, bytte 


»HELLERUP TROPEHUS« 


STRANDVEJEN 142 — 2900 HELLERUP — TLF. (01) HE 7200 


Import af sjældne fugle og fisk. 

VI yder 14 dages garanti med fuld 
ombytningsret på alle fugle 

KØB-SALG-BYTTE 

NB. Kun for medlemmer. 10% rabat 
på ethvert kob over 20,00 kr. 








CKK6)°a/s 

ESBJERG 


Engros-forhandling for Skandinavien 

EXOTICTRADE 

Strøm & Larsen 
Holger Oanskesvei 32-34 
2000 København F 


bedste foder til fugle! 

Fremstillet under de strengeste 
krav om kvalitet og hygiejne. 













Stuefugle 


Curt af Enehjelm: Den store undulatbog. 
Gedigen håndbog for alle. som systema¬ 
tisk vil beskæftige sig med undulater. 
144 s. Indb ISBN 87 11 00185 2. Kr. 29,75 

Curt af Enehjelm: Kanariefuglebogen. 
Indkøb, kanarieracerne, bure og redska¬ 
ber. fodring og pleje, opdræt m. m. 

172 s. til. ISBN 87 11 01197 1. Kr. 24,30 

Curt af Enehjelm: Kanariefuglebog for 
begyndere. 

Overskuelig og rigt Illustreret vejledning. 
64 s. ISBN 87 11 00086 4 

Kr. 1230 

Flemming Holbek: Beoen. 

Denne lille bog vil være medvirkende til. 
at man hurtigt bliver du's med sin beo. 
48 s. Hl. ISBN 87 11 01655 8. Kr. 14,00 

Curt af Enehjelm: Talende undulater. 

En lille, speciel bog om udnyttelse af un¬ 
dulatens muligheder for at lære at taie. 
36 s. III. ISBN 87 11 01193 9 

Kr. 735 

Curt af Enehjelm: 

Tropefuglebog for begyndere. 

Om pragtfinker, vidafinker. vævere, fin¬ 
ker. insektædere duer. hønsefugle og 
papegøjer 132 s. ill. ISBN 87 11 01195 5. 

Kr. 22,45 


Curt af Enehjelm: 

Zebrafinker, mågefinker, risfugle. 

Første specialbog om disse tre populære 
stuefuglearter. 80 8. Hl. 

ISBN 87 11 00087 2 Kr. 1535 


Curt af Enehjelm: 

Undulatbog for begyndere. 

Historie, indkøb af fugle, redskaber, røgt 
og pleje, fodring, opdræt m. m. 40 s. ill. 
ISBN 87 11 01189 0 Kr. 8,75 

J. Dalborg-Johansen: 

Stuefuglenes sygdomme. 

Nyttig specialbog for alle, som har stue¬ 
fugle. 64 s. ill. 

ISBN 87 11 01171 8 Kr. 1130 

Curt af Enehjelm Papegøjebogen. 

Om fodring, pleje, opdræt bure m m. 
104 s. ill. ISBN 87 11 00356 1 Kr. 26.75 


Curt af Enehjelm: Pragtfinke bogen. 
Behandler de fleste af de ca. 120 arter 
der kendes. 184 s. ill. 


ISBN 87 11 01686 8. 


Kr. 36.50 


Clausen bo^er-h;uiclbo£>er De luirbru# for 


J. L. Albrecht-Møller: Papegøjebogen - bind I, II og III 

E. Nørgaard-Olesen: Tangarer - bind I og II 

E. Nørgaard-Olesen: Tanagers - Vol. I (engelsk udgave) 

M. Behnke-Pedersen: Kolibrier - bind I 

V. Wiese: Tropefuglenes liv i fangenskab 

Aage Poulsen: Prydfjerkræ 

Aage Poulsen: Den lille »Tropefuglene« 

SKIBBY-BØGERNE 
v/Aage Poulsen 
4050 Skibby 





STUEFUGLENE 


49. Årgang december 1973 


nr. 3 










50 


Gråhovedet Dværgpapegøje 

Agapomis cana som burfugl 

Beskrivelse af fugl og udbredelsesområde findes i fuglebøger, men det 
er meget sparsomt, hvad der er skrevet om denne fugls liv i fangen¬ 
skab. Efter jeg har haft den igennem nogle år, kan jeg godt forstå det. 
Det var min mening at vente med at skrive om den til jeg kendte den 
lidt bedre, men den er så svær at finde ud af, at jeg er nødt til at skri¬ 
ve noget hen ad vejen. 

Da jeg ikke mere har dem i bur, er dette kapitel afsluttet, selv om det 
er småt med oplysninger, bliver der ikke flere. Nu er de i voliere, og ad 
åre kan der måske skrives om dem som volierefugl. 

For en del år siden fik jeg en han meget billigt hos fuglehandleren, det 
var den sidste af en import fra Tyskland. Et års tid efter fik jeg en 
hun fra samme flok, her var hannen stukket af under indfangning til 
udstilling. 

Nu havde jeg et par, der med garanti var over 1 Vi år, hvor gamle, vid¬ 
ste ingen. Dette par blev sat i et kassebur 45 cm dybt, 90 cm højt og 
200 cm langt, udvendig redekasse (forvokset undulat fidus) med flyve¬ 
hul mod lyset. 

Der hengik nu godt et år inden der skete noget. Vi havde prøvet for¬ 
skelligt foder og redemateriale. Det begyndte kort før jul, det vi først 
lagde mærke til var, at hunnen havde, når hun troede sig alene, meget 
travlt i et neg hundegræs (Dactylis glomeraya); det var de tørre stæng¬ 
ler jeg havde samlet, hun bed 3-4 cm lange stumper af og stak dem ind 
mellem fjerene på bagryggen, når hun så lignede et hulepindsvin, eller 
hun blev forstyrret, fløj hun op i reden, hvad hun lavede her, må vi 
tænke os til, men ved eftersyn var stumperne flækkede og behandlet 
så de var ret så bløde uden at smuldre. Der blev samlet 1-2 cm tykt lag 
i den mørke ende. Det skal tilføjes, at det var kun første gang hun 
gjorde så meget ud af reden, det aftog meget, og de sidste gange lå æg 
og unger på næsten bar bund. 

Første års resultat blev 14 unger, 12 piger og kun 2 drenge. Største kuld 
æg var 7 stk. og største kuld unger 4 stk. 

Da helt nøjagtige oplysninger kan hjælpe en fuglemand, når han står 
og tripper og ikke kan forstå hvor de unger bliver af, tager jeg denne 
kontrolseddel med; den er ikke fra første kuld, men helt nøjagtig: 

18/1 1 æg. Hunnen i reden hele dagen, men går af ved redekontrol. 
19/1 1 æg. 

20/1 2 æg. Uvillig til at forlade reden. 

21/1 2 æg. Vil ikke forlade reden, men skælder voldsomt ud. 

22/1 3 æg. 

23/1 4 æg. 

24/1 4 æg. 2 ubefrugtede. 

25/1 4 æg. 

26/1 5 æg. Der kom ikke flere æg i denne omgang. 

8/2 Hørt en unge. 

15/2 2 unger i reden, 2 blanke og 1 råddent æg. 

23/2 1 unge ringet (undulatring). 

27/2 Anden unge ringet. 

25/3 Tvangsudskrevet begge unger (tilføjelse kommer senere). 

Efter denne optegnelse og samstemmende med andre sedler jeg har, 
kan vi fastslå, at rugetiden er 21 dage og der bliver ruget fra første æg. 
Hunnen ruger alene og bliver under hele perioden madet af hannen, 
medens hun tigger som en unge. Hun er ude imellem for at røre vin¬ 
gerne, slippe afføringen og går så selv ned og spiser. 



Hannens plads under hele rugetiden og i den stille periode efter unger¬ 
ne er kommet, er på en pind 20-25 cm fra indgangshullet, dette er et 
fast træk ved alle de kuld jeg har haft, også med andre hanner. Han¬ 
nen mader for det meste hunnen i redehullet, men får også lov at kom¬ 
me indenfor. Om hannen mader ungerne fra første dag, eller det går 
gennem hunnen, kan jeg ikke sige, men han går derind hele tiden, og 
senere får de mad selv om hunnen er ude. 

Foderet er undulatblanding, når der er unger suppleret med kolber og 
og æggefoder bestående af æg, rasp, gulerødder, sukker, salt og skifte¬ 
vis levertran og ABCdin samt vitakalk, det hele rørt sammen til en let 
smuldrende masse. 

Det er min mening, at A. cana ikke må blive fed, hvis man vil have un¬ 
ger af dem, derfor undgå fedefoder som nigerhirse, hamp og solsikker. 
Det er stadig burfugle i stuetemperatur, vi taler om. 

Kært barn har mange navne, og et af de navne denne fugl har fået 
»dræberen«, det lever den faktisk op til den dag ungerne skal på pind. 
Er der ikke mulighed for at gemme sig, bliver de uvægerligt slagtet, 
hannen er værst. Det er kun en gang lykkedes at have unger på pind i 
kort tid, det var sidste hold inden fældetiden. Det er en af de ting, der 
er interessant at undersøge, er det generelt eller er det kun dette par? 
Ungerne er, når de forlader reden, i stand til at klare sig selv, de lærer 
at flyve i reden med masser af støv og spektakel og er straks i stand 
til at æde selv. Er det sådan i naturen, at ungerne vælter lige ud af re¬ 
den, og så væk, det kunne se sådan ud. 

I optegnelsen pr. 25/3 står der »tvangsudskrevet begge unger«, det be¬ 
tyder, at når ungerne er fuldfjerede, har basket i reden nogle dage, er 
4045 dage gamle, tager jeg dem fra reden, sætter dem i et ikke for 
stort kassebur, giver dem frø (undulatblanding), hirsekolber og ægge¬ 
foder samt vand på bunden. 

Ungerne er meget sky den første tid, derfor det lille bur, de får ikke 
så meget fart på, at de kommer til skade; efter en uge på bunden, sø¬ 
ger de op på pindene, efter yderligere en uge er de så sikre i deres 
færden, at de kan flyttes til større forhold. Jeg har aldrig haft uheld 
med dette, det giver kun problemer med den foreningsmæssige op- 
drætskontrol. 

Vi kunne afslutte vor lille epistel her, men det drejer sig om en fugl, 
der ikke er skrevet ret meget om, og vi ville give et skævt billede af 
dem, og det vil vi ikke. 

Andet år jeg ynglede med dem, fik jeg 7 unger, 5 piger og 2 drenge, alt 
gik planmæssigt som sidste år med redekontrol og foder, men der ske¬ 
te det, at nogle af ungerne fra sidste år viste interesse for at yngle. 
Der blev rigget 2 bure til i samme stue under samme forhold, der blev 
sat et par i hver. Alt gik planmæssigt, jeg havde set til de første æg. I 
hele rugeperioden fik de lov at passe sig selv. Da ungerne kom, ville 
jeg se igen; de ville ikke gå af reden, men det kendte jeg så godt fra 
det gamle par. De forsvarer sig så voldsomt, at der er fare for æg og 
unger, derfor holdes hun med en nænsom, men fast hånd. Der var mør¬ 
ke æg i den ene kasse og tre unger i den anden. Hende med æggene 
gik fra reden, det blev ligeså for hende med ungerne, blot gjorde hun 
sig den ulejlighed at bide ungerne til ukendelighed, og så kunne jeg el¬ 
lers få lov at passe det hele, der blev ikke mere i denne sæson. 

Dette ikke for at beklage mig, det var et simpelt led i min undersøgel¬ 
se af disse fugle, og det giver da også en godt billede af fuglenes psyke. 
Jeg overskred en grænse og tilføjede dem et psykisk knæk, havde jeg 
derimod nøjedes med at skubbe dem til side, ladet dem forsvare sig og 
tro de vandt, det finder jeg måske ud af en anden gang. Man får kun 

at vide, hvor meget en bue kan spændes, når man spænder til den bri¬ 
ster. 

Der skete mere i denne sæson. Min dreng var vokset fra det lille værel¬ 
se han havde, og så var det fuglestuen, der måtte holde for. Jeg fik lov 
at beholde det store bur beo går i samt et hjømebur, 80x80x90 cm. Alle 
ungerne røg i haven, det gamle par fik dette bur lige efter at unge nr. 

7 var taget fra. Alt gik tilsyneladende godt, de fortsatte rytmen, men 
der var alligevel noget, de var nervøse og rastløse, de lagde mange ube¬ 
frugtede æg, fik dog også unger, men disse døde få dage gamle, kort 
sagt, der blev ikke mere. 

Nede i haven skete der interessante ting, de var sat i en opvarmet 12- 
15° indendørs voliere med flyvehul ud til en overdækket, men kold vo¬ 
liere. Om denne lille papegøje er meget dum eller meget forsigtig, tør 
jeg ikke sige, men de var 2 måneder om at finde ud af flyvehullet, det 
tager normalt ikke småfugle mere end en halv dag og frugt- og insekt¬ 
ædere en halv time. Da det blev forår, åbnede jeg en dør på 60x160 cm, 
så de fik adgang til alle 7 volierer, men der gik det meste af en måned 
før de vovede sig ud i det nye område. 

Inde hos det gamle par var det ikke gået bedre end sidste vinter, de 
kunne ikke lide at bo lige over en højtspillende båndmaskine, og til ti¬ 
der var der ret mange drenge, ikke alt for rolige; der blev lagt æg, ru¬ 
get unger ud, men vi fik ingen op, så da vi nåede foråret, blev de sat 
ned til alle de andre, det var foråret 1973. 

Nu bliver der mange spændende momenter. Hvad når ungerne skal på 
pind, hvad med fordrageligheden parrene imellem og mulige unger, for 
det er nogle små arrige trolde. Sidst men ikke mindst, jeg har fra flere 
sider hørt, at der bliver født 75°/o hunner mod 25% hanner, efter mine 
egne resultater 12,2 og 5,2 kunne noget tyde på, at dette var rigtigt. 
Hvis dette er rigtigt, må naturen have en mening med det, er det mu¬ 
ligt med en han til flere hunner? 

Der er mange ubesvarede spørgsmål, men det er vel det, der gør det så 
facinerende, og svaret får man kun ved at prøve. 

NB. Læs også Vilh. E. Olsens artikel i Stuekultur, december 1941. Han 
tegner et andet billede af denne lille papegøje, men med mange ligheds¬ 
punkter, han skriver om voliere og forholdet til småfugle. 

W. O. J. 


Opdræt af Rød Kardinal 

I 1968 købte jeg en Rød Kardinal han hos en fuglehandler her i byen, 
og så gik jagten efter en hun, som jeg fik fra Kolding. 

Fuglene blev sat sammen i et kassebur i kælderen. Buret var 200x0,60x 
150 cm, beplantet med fyrregrene. Kosten bestod af kanarie, finkeblan¬ 
ding, ukrudtsfrø, melorme, myreæg, frugter og grønt. Fuglene så ud til 
at trives godt. Da de så havde gået sammen et stykke tid, prøvede jeg 

at sætte en solsortrede ind til dem; de var vældig interesseret i den, og 
byggede videre på den, men mere skete der ikke. 

Så i 1971 byggede jeg nogle udendørs volierer, 80x300x198, beplantede 
voliererne med birketræer og fyr, satte fuglene ud, lod dem falde til i 
volieren. Satte så en kurverede og en solsortrede ind til dem, men de 
var ikke spor interesserede i rederne. 

Fuglene fik lov til at blive udendørs hele vinteren, da den voliere de 
gik i, var overdækket og der blev sat plastik op foran. 

Da vi kom til foråret 1972 tog jeg plastikken af volieren, gjorde forårs¬ 
rent, beplantede med frisk birk, men satte intet fyr op, satte en kurve¬ 
rede op i tråden og en solsortrede i beplantningen, så kunne de selv 
vælge hvilken rede, de ville have. 



Hannen begyndte at fløjte, men hunnen var ikke spor interesseret. 
Midt i juli opdagede jeg, at hunnen opførte sig så mærkeligt, kikkede 
efter og så, at hun havde lagt et æg i kurvereden, men hun havde ikke 
bygget i reden, og der gik heller ikke mange dage før hun ikke interes¬ 
serede sig for ægget, og så måtte jeg jo smide det væk. Men så blev jeg 
enig med mig selv om, at nu havde de da bevist, at de kunne lægge æg. 
Foråret 1973 flyttede jeg fuglene over i en større voliere, 325x120x198, 
plantede den godt til med birk, satte rede op til dem, satte en spand 
med frugtaffald ind til dem, og det varede ikke længe inden den var 
fyldt med fluer, og det var lige noget de kunne lide. Gav dem ca. Wi 

spiseskefuld melorme om dagen, smed vissent græs og twist ind til 
dem, men jeg så faktisk ikke, at de rørte det. 

Men den 28. maj opdagede jeg, at der stak lidt græs ud af kurvereden, 
mærkede og kunne føle, at der var 1 æg, lod dem være i fred, og den 
13. juni kunne jeg høre en sagte pippen, kiggede med et spejl og så 2 
unger. Begyndte at give dem flere melorme, ca. 34 spiseskefulde om 
dagen, satte en flamingokasse med tørvestrøelse og jord ind til dem og 
kom frø i til spiring, men det var de ikke spor interesserede i. 

Den 25. juni var ungerne af reden, begyndte at give dem myreæg. Den 
29. juni var Arne nede for at kontrollere dem og fortalte mig så, at der 
var 3 unger, det var jo en stor overraskelse, da jeg selv kun havde set 

2 unger, begge forældre madede ungerne. 

Den 12. juli var der igen kommet 1 æg, og den 14. juli var der 3 æg. Så 
tog jeg første kulds unger fra så hunnen kunne få ro til at ruge. Den 
29. juli var der 3 unger. Forældrene havde travlt med at made ungerne, 
men det var imidlertid blevet småt med melorme, så jeg måtte bruge 
nogle flere myreæg. Den 7. august 1 død unge i reden og de 2 andre 
smidt ud, men begge forældre madede dem stadig. Den 24. august an¬ 
den unge død. 

Opdagede da, at hunnen havde lagt 2 æg igen, selvom jeg havde flyttet 
reden, og så tog jeg den sidste unge fra og satte den over til de andre 

3 unger af første kuld. Af de sidste 2 æg kom der kun 1 unge, men den 
døde efter få dage. Den 23. september døde den sidste unge af andet 
kuld. Den 29 september 1 unge død af første kuld, og den 1. oktober 
døde unge nummer 2. De sidste 2 unger af første kuld var begyndt at 
få farve og rødt næb. Den ene unge, der blev tilbage af 7 unger, er både 
stor og livlig, efter hvad jeg kan se, bliver det vist en hun, da den er 
meget grå. 

Peter Viggo Mortensen, Jørgen Pedersensvej 8, 6700 Esbjerg. 

Opdræt af Due-parakit 

(Psittaculo columboides) 

Nomenklatur: Henvises til A.M.’s Papegøjebogen, F. 39 nr. 35, s. 582. 

I 1971 fik jeg fat i denne dejlige parakit, den havde længe stået på min 
ønskeseddel. En dag var jeg med på en tur, der bl. a. gik ned til vor 
fælles ven i Nykøbing F., Lars Johansen, og der sad dueparakitter med 
unger. Jeg bestilte selvfølgelig straks et par, som jeg fik et par måne¬ 
der efter. Den ene havde rødt, den anden sort næb, så det skulle jo 
være et par, det havde Lars også garanteret, men ikke desto mindre 
var der mange kloge hoveder, der mente det var 2 hanner, en ung og 
en gammel. 

En dag var dog den ene gået i kassen. Nogle dage efter gik jeg forsig¬ 
tig ind i volieren for at kigge i kassen (bund 30x30, højde 60 cm, rede¬ 
hullet ca. 8 cm i diam.). Der lå hunnen og hvæsede, jeg nåede dog lige 

at skimte 3 hvide æg på størrelse med nymfeæg. Det var den 3/5 72. 
Glæden var dog kort, for den 10/5 var hun ude af kassen og gik ikke i 
den mere den sommer. 3 befrugtede æg kunne smides ud. Hvorfor kan 
man ikke holde sin nysgerrighed i ave? 

Den 30/3 73 kom de igen ud i friluftsvoliere og fik samme kasse som 
året før. Den 9/5 så jeg dem parre, så var der atter håb. I år skal det 
lykkes. Jeg havde sagt til mig selv, hold fingrene væk. Derefter så jeg 


t 



t 




ikke hunnen i ca. 3 uger, så var jeg klar over, der var ved at ske noget. 
Hannen sad udenfor redehullet og madede hunnen samtidig med, at 
han udstødte nogle skræbbelyde, som om den ville sige, denne gang 
skal du ikke ødelægge noget for os. Den 16/6 var hannen også inde i 

kassen, og nu kunne jeg høre en ny lyd derinde fra. Så var spændingen 
udløst, der var unger, men hvor mange? Ca. 14 dage efter var parret 
ude at spise. Denne lejlighed kimne jeg ikke stå for, jeg måtte se, hvor- 
mange unger der var. Der lå 5 nøgne unger med gulligt næb. Jeg var 
ikke ude af volieren før hunnen strøg ind i kassen for at se, hvad jeg 
havde gjort ved dem. 

Den 20/6 kunne jeg lugte, der måtte være døde unger i kassen, ganske 
rigtig, 3 unger døde. Jeg vil anslå der var ca. 50° i kassen. Der var end¬ 
nu 2 unger, nøgne endnu. Herefter lettede jeg låget på kassen, ca. 2 cm, 
så der kunne komme lidt cirkulation, samtidig med, at jeg fremover 
2 gange om dagen rislede volieren over med vand. 

Det var iøvrigt ikke de eneste fugle, der havde unger på dette tids¬ 
punkt. Bl. a. var barraband også i fuld gang. De havde 3 unger, men de 
klarede varmen uden problemer. Medens de indiske halsbåndparakitter 
trodsede kulden og satte 6 unger til verden allerede i marts måned, 
dog døde desværre her 5 unger af kuldet, kun en klarede den. 

Men for at komme tilbage til dueparakitterne, så lod jeg dem passe sig 
selv, og det resulterede i, at der d. 12/8 kom en stor flot unge ud og til 
min store glæde kom nr. 2 unge ud dagen efter. Begge unger havde ly¬ 
serødt næb som hannen. Bortset fra, at næbbet er lysere, ligner de 
fuldstændig hannen. Jeg fik at vide, at det røde næb på ungerne i løbet 
af ca. 14 dage ville forsvinde. Jeg kan hertil oplyse, at i dag, den 20/10, 
har de stadig rødt næb. Men efter hovedformen at dømme, ligner det 
1 , 1 . 

Som opmadning bruges: Spiret hvid solsikke, hvede, hel havre, tyroler- 
nødder, lidt hamp, æbler og gulerødder samt en masse grønt. Iøvrigt 
bruger jeg tørt brød som opmadning til alle mine fugle. 

Kurt Damvig . 

FRA BOGHYLDEN - - 

I midten af december udkommer »Jeg holder stuefugle«. Pris kr. 36,50, 
310 sider, rigt illustreret. 

SVAR til K. M. i Nørresundby. 

Jeg vil gerne først takke dig, fordi du dog trods alt fandt noget inter¬ 
essant i min artikel i oktobemummeret af vort blad. Men du slutter 
med at skrive, at det lyder »så erhvervsmæssigt«, når jeg bruger ud¬ 
trykket »trykke priserne«. Samtidig indrømmer du dog, at foder er ble¬ 
vet meget dyrt. 

Jeg er ikke erhvervsmæssig fugleopdrætter (selv om det er mit ønske, 
om jeg kan skaffe den nødvendige kapital, at gå ind for erhvervsmæs¬ 
sigt opdræt). Forsøg nu ikke at sige, at der er noget som helst nedvær¬ 
digende i dette at drive erhvervsmæssigt opdræt. Det er lige så meget 
en sport som en hobby. Set med mine gamle rødrandede øjne. Jeg ved 

udmærket godt, at det er meget ildeset i vor forening at have den slags 
synspunkter, men hvad skulle vi egentlig gøre, om der ikke var opdræt¬ 
tere, der gik kraftigt ind for opdræt? 

Fulgehandlere, der gik ind for salg af disse opdræt? la, hvad skulle vi 
gøre? Jeg kan kun se en eneste løsning på det problem, og det er, at 
fugleforeningen hver måned i samtlige byer, hvor der er medlemmer, 
lavede et månedsmarked, hvor hver kom med det, han ville sælge eller 
bytte. Og hvem skulle betale disse månedsmarkeder? Det skulle vi, der 
er medlemmer. Og dermed døde fuglehandlerstanden - importen stop¬ 
pede, og hvor længe ville vi så i det hele taget have fugle? 

Jeg driver altså ikke erhvervsmæssigt fugleopdræt, men jeg driver det 
i al beskedenhed efter min ringe evne (måske meget ringe), dog vil jeg 
gerne se lidt ud af mit arbejde og mine udgifter, lidt der kan betale 
mine investeringer. 

Er det nu så galt? Jeg kan betro dig, at jeg holder lige så meget af mi¬ 
ne fugle, som du gør, og jeg holder ti gange så meget af dem, hvis de 
giver mig to tre kuld fine unger pr. sæson. Salget af disse kuld er fug¬ 
lenes tak for god pasning og behandling. At det ikke nær dækker bare 
en tiendedel af mit arbejde, er en anden ting. Bare foderet kan dækkes, 
er io meget opnået. 

Men lad os nu engang for alle se at komme bort fra den falske fore¬ 
stilling. at »man må ikke tjene på sin hobby eller sine fugle«. Når et 
par Barraband koster 2.000,- kr., og de får f. eks. 5 unger, så vil vel in¬ 
gen bestride, at ejeren har fået noget ud af dem, som han så kan inve¬ 
stere på andre fugle. 

Med venlig hilsen fra ET i Ordrup. 


DE LEDE TYVEKNÆGTE« 

Idet jeg henviser til tyveriet hos vor formand, vil jeg gerne have lov til 
at bemærke følgende: 

Allerede før indbrudet var jeg advaret af rygter, at der vist var en ny 
bølge af fugletyverier igang. De»* er desværre mange, der har ringe mu¬ 
lighed for at forhindre sligt, Og hvad sådant bringer med sig af sorger 
og ærgrelser, kan vi sikkert alle forestille os. 

Tyven eller tyvene er forsigtige. Som regel er det let salgbare som tur¬ 
kiser, elegant og lign., som stjæles, da det er vanskeligt at spore senere 
hen. El-hegn og komplicerede låsetøjer er dels dyre, og dels vel ikke 
altid sikre heller. 

Vi kan kun, som af A.M. allerede bemærket, alle hjælpe til ved at hol¬ 
de øjnene åbne, se hvem der får nye fugle og forsigtigt efterforske, 
hvor disse er kommet fra. Men det er også farligt at beskylde nogen 
uden helt sikre beviser. Specielle FFF-købekontrakter og ringmærk¬ 
ning er vel en hjælp, men også der kan det svigte, for det er ikke sik¬ 
kert, at det just er fuglefolk selv, der stjæler. 

Jeg selv har megen chance for, at enhver, der forsøger sig, vil blive ta- 

get i forsøget. Soveværelset ligger kun ca. 10 m fra voliererne, både 
hunden og jeg sover let, de rosenhovede er den bedste vagt, for de styr¬ 
ter ud af kasserne ved den mindste støj, og det tager mig kun 1 minut 
at komme ud i haven. Mange gange har jeg reddet noget ved kattebe¬ 
søg og uglebcsøg på det. En tyv, der aflagde mig et besøg, ville få god 
fangst, for alt er let sælgeligt og ville være meget vanskeligt at spore. 
Turkiser, bourks, fischers, rosenhovede, rosella, undulater, spurvepape¬ 
gøjer, vagtler og sangparakitter er alle fugle der er let omsættelige. 

Jeg advarer dig bare, kære tyv. For dels er jeg altid hjemme om afte¬ 
nen og om natten, og naboerne kender fuglene og ved, om jeg ikke er 
hjemme, hvad der er på færde, om der begynder et skrigeri, og naboen 
har hunden hos sig, når vi en eller to gange om året er hjemmefra. 
Skulle det nu hjælpe med A.M. s appel til fuglefolket om at holde øjne 
og øren åbne og tyven tages, så lad ham ikke slippe bare med en ad¬ 
varsel og et klap på skulderen. Er det et medlem, da ud af foreningen, 
navn og adresse på vedkommende i bladet og advarsel mod at handle 
med ham, desuden aflevering af ham til politiet til retsforfølgning. 

Der skal ikke meget til, når man vil bygge et fuglehold op, at ende med 
en investering på mange tusinde kroner. Og de fleste af os er bare små¬ 
folk, der ikke har meget at slå om os med. Vore investeringer er ofte 
resultat af måneders opsparing. Derfor må vi alle nu hjælpe til for at 
finde frem til den eller de tyve snarest muligt, der ikke undser sig for 
at stjæle fattigfolks fugle og påføre samme en række smertelige sorger 
og ærgrelser. 

Ser du en fugl, der pludselig dukker op hos din nabo, så forsøg at fin¬ 
de ud af, hvor den er kommet fra, evt. spørge videre hos den, der evt. 
efter sigende skal have solgt den. E. T. i Ordrup . 

Landsforeningen 

Formand: J. L. Albrccht-Møller, Christen Koids allé 1, 2770 Kastnip. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Heli. 
Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Peter Bangsvej 58, 1. th., 2000 Kbhv. F. 
Best.mdl.: Preben Luchow-Poulsen, Vårvej 3, 2770 Kastrup, (01)5126 15 
Suppl.: Ole Nielsen, Arnesvej 20, 2700 Brønshøj, BE 9523. 

JANUAR-MØDET: Plaquetuddeling m. v. 

Foreningens generalforsamling afvikledes den 13. nov. i Set. Andreas 
Ordenens lokaler. 

Formanden indledte meget kort og bad forsamlingen vælge aftenens di¬ 
rigent - valgt blev E. Keszler-Hansen, der takkede for hvervet og op¬ 
læste dagsordenen efter at have konstateret generalforsamlingens lov¬ 
lige indvarsling for sluttelig at give ordet til formanden for årsberet¬ 
ning. 

I lighed med alle tidligere beretninger var denne også en minutiøs gen¬ 
nemgang af foreningens arbejde med enkelte små humoristiske vignet¬ 
ter. Under hele beretningen var næstformanden travlt optaget af et 
»nørkleri«, som til sidst afsløredes som en »TAK for jubilæumsåret - 
1972-73« fra den samlede bestyrelse. 

Kassereren rettede en henvendelse til medlemmerne om at komme 
frem med det, der måtte være at kritisere på bestyrelsens arbejde, idet 
han ikke mente, at alt var gået så godt, som det kunne; yderligere ret¬ 
tede han en tak til A-M for dennes gode redaktion af »Stuefuglene«. 
Ingen andre ønskede ordet og beretningen godkendtes. 

Ordet gik herefter til kassereren for regnskabet og han fremhævede de 
store udgiftsforhøjelser i driften. I 1966 kostede udsendelsen af bladet 
ca. 3.600 kr. i dag er dette tal næsten 6.000 kr., trykningen af bladet ko¬ 
stede i 1967 26.000 kr. idag ca. 40.000 kr., men også medlemmerne svig¬ 
ter, synes Ulriksfeldt; af 881 udsendte opkrævninger er 81 kommet re¬ 
tur, kun 300 er blevet indløste og endnu idag ligger 500 og venter på 
posthuse rundt om i landet — 20.000 kr. Af de 14.000 kr., der er ind¬ 
kommet er alene i okt.-nov. brugt 8.000 til dækning af nødvendige ud¬ 
gifter. Mange tidligere tilsluttede foreninger er faldet fra. Ulriksfeldt 
efterlyste igen medlemmernes råd og dåd for en forbedring af forhol¬ 
dene. 

Kurt Jensen, Roskilde, spurgte om man havde undersøgt mulighederne 
for at få bladet trykt et andet sted, idet man havde erfaringer i den 
retning. 

W. Holm, Frbg., om det kunne være rigtigt at man gav 300 kr. for at 
opbevare noget, der var 200 kr. værd, så mente han, at det måtte være 
bedre, om det udstillingsmateriel blev afhændet. 

Hertil svarede kassereren, at man havde undersøgt mulighederne for 
at få bladet trykt andetsteds, men pointerede også, at det ikke var no¬ 
gen lukrativ forretning for »LIPO«. 

J. Chr. Larsen, Rågeleje, sagde: »Fuglefolk er nogle mærkelige nogen, 
de betaler gerne flere hundrede kroner for et par fugle, men vil ikke 
give et par kroner for en fuglebog - de forlanger guld og grønne skove 
af deres forening, men vil ikke betale kontingent«. Vore indkomster er 
i det sidste tiår steget med 250-300% - er kontingenterne steget tilsva¬ 
rende? 

M. Behnke-Pedersen svarede på Holm's spørgsmål, at de 200 kr. var 

fremkommet ved årlige nedskrivninger - i handelsværdi drejede det sig 
om flere tusinde kroner. 

Ulriksfeldt svarede J. Chr. Larsen, at det ville være uretfærdigt at hæve 
kontingentet yderligere, idet den lille faste skare, der kommer til mø¬ 
derne, for at dække disse udgifter, retfærdigvis skulle af kræves et kon¬ 
tingent på 2-300 kr. 

Kurt Jensen, Roskilde, anholdt »bladordningen«, idet han syntes det 
var mærkeligt at opretholde en sådan, når økonomien stod så svagt. 
Foreslog et årskontingent på 50 kr. og afskaffelse af »bladordningen«. 
Ulriksfeldt svarede hertil, at mange foreninger igennem »bladordnin¬ 
gen« solgte en mængde blade for FfF. 

J. Calvert, Vedbæk, støttede J. Chr. Larsen med hensyn til en status, 
men man måtte gøre sig klart, om der var dækning, ellers vil det hele 
være håbløst. 

Revisionsprotokollen blev oplæst, på opfordring af W. Holm, og intet 
havde været at bemærke fra revisorerne. 

Til forslaget om kontingent-forhøjelse, sagde kassereren, at det var en 
udmærket ide at diskutere dette, men det var kun bestyrelsen, ifølge 
lovene, der kunne afgøre en sådan forhøjelse. 

Kurt Jensen, Roskilde, kunne ikke rigtig følge kassereren, idet denne 
først talte om vanskeligheder i det økonomiske, men derefter ikke rig¬ 
tig kunne gå ind for kontingent-forhøjelser. K.J. foreslog, at man må¬ 
ske skulle gå til banco-spil eller lign. og finde billigere lokaler. 
Dirigenten læste lovenes § 6 op (fastsættelse af kontingent), samtidig 
henledte han opmærksomheden på J. Chr. Larsen's forslag og anbefa¬ 
lede, at man i forsamlingen gik ind for delte. 

Ulriksfeldt svarede Kurt Jensen, at han ikke var tilhænger af banco- 
spil. 

B. Sagnsby, Kastrup, foreslog at bladets antal årligt blev halveret. 

Til dette svaredes, at der forelå en aftale for sæsonen, opnået efter 
mange og svære forhandlinger, og at mulighederne for at bryde en så¬ 
dan sikkert ikke ville blive billigere - som nævnt tidligere er det ikke 
nogen lukrativ forretning for LIPO at trykke »Stuefuglene«. 

J. Chr. Larsen, Rågeleje, syntes det var synd at nedskære det grønne 
blad og foreslog at man forhøjede prisen for annoncering i køb og salg. 
J. Calvert, Vedbæk, ville vide, om det var lovbrud at nedsætte bladets 
antal. 

Ulriksfeldt svarede hertil, at der i lovene ikke er nævnt noget antal. 
Albrecht-Møller redegjorde for den faktiske værdi af vort udstillings¬ 
materiel og fortalte, at det igennem de sidste ti år flere gange havde 
været lånt ud, gratis, til foreninger og derigennem havde været til stor 
hjælp i samarbejdsåndens navn. Han stillede sig imødekommende for 
en større pris for annoncering - det er noget af det først læste i bladet 
og annoncefrimærkeme har næsten kunnet slå til for at klare korres¬ 
pondancen. 

Mikkelstrup påtalte den manglende reklame for møder og andre arran¬ 
gementer og med hensyn til banco-spil ved møderne sagde M.: »NEJ«. 
Ved en annoncepris på f. eks. 5 kr. pr. annonce må der svares regnskab. 
Keszler-Hansen støttede Mikkelstrup i den manglende reklamering, 
»med min sparsomme fritid vil jeg gerne vide lidt om, hvad jeg går ind 
til«. 

A-M sagde til annoncespørgsmålet, at mange »glemmer« at lægge fri¬ 
mærket ved, og hvis der skal føres regnskab måtte han sige fra - »Jeg 
har IKKE tid«. Efter denne debatteren pro et contra blev regnskabet 
stillet under afstemning og eenstemmigt vedtaget. 

Under »Forslag« fik M. Behnke-Pedersen ordet for at bede om general¬ 
forsamlingens »direktiver« m.h.t. forestående kongres' eventuelle for¬ 
højelse af administrationsbidrag. Efter nogen debat opnåedes enighed 
om, at bestyrelsen selv måtte træffe afgørelsen i spørgsmålet om »Ja« 
eller »Nej«. 

Kasserer og næstformand genvalgtes med applaus. Liickhow-Poulsen, 
der trådte i stedet for P. Westenholz, blev valgt som bestyrelsesmed¬ 
lem. O. Nielsen genvalgtes som suppleant og K. Damvig nyvalgtes som 
2. suppleant. Revisor og revisorsuppleant blev begge genvalgte. 

Under »Eventuelt« foreslog J. Chr. Larsen, Rågeleje, et »Husstandskon¬ 
tingent«, som mange andre foreninger har - dette forslag blev støttet 
fra flere sider. 

Kurt Jensen, Roskilde, ville gerne høre hvad bestyrelsen ville gøre for 
at få bedre mødedeltagelse. 

Ulriksfeldt luftede igen et »tidligt banco-spil«, men dette forslag blev 
nedstemt. 

M. Behnke-Pedersen sagde, at det næsten var ligemeget hvad der blev 
sat igang - »de mennesker, der ikke kommer, er for sløve til at komme 
under alle omstændigheder«. Kun hvis det er en foredragsholder til 4- 
500 kr. man »skal ind og se«, kommer de - ellers ikke, og vi har ikke 
råd til den pris. 

Herefter fremkom en mindre debat om måden man evt. kunne få ek- 
strakontingenter ind på, og bestyrelsen fik noget at arbejde med. 
Dirigenten afsluttede generalforsamlingen og takkede medlemmerne 
for den rolige og værdige måde aftenen blev gennemført på, og sluttede 
med en opfordring til et »FfF leve«. 

Efter fælles kaffebord afvikledes det årlige banco-spil og vi gik hjem 
til en ny sæson. FnR. 

NÆSTVED FUGLEVENNER 

afholder ingen møder i december måned. 

KØGE STUEKULTUR 

meddeler, at deres mangeårige formand beklageligvis har nedlagt sit 
hverv. 


63 


Carl Aage Jensen har gennem Arene været foreningen en dygtig leder 
og han vil uden tvivl både i foreningen og blandt hobbyvennerne blive 
savnet. 

Foreningens mangeårige næstformand, Viggo Rasmussen, Nørregade 73, 
4600 Køge, har indtil videre overtaget hvervet. A.-M. 


SAMARBEJDET MELLEM DANSKE FUGLEFORENINGER 

MØDELISTE for december 1973. 

3. D.K.K., møde, Sprogforeningen, Rømersgade 23, mandag kl. 20,00. 

3. Roskilde og Omegns Fugleforening, møde, PB.s klubhus, Møllehus¬ 
vej, mandag kl. 19,30. 

5. Foreningen for Stuekultur Assens, møde, Hotel Lillebælt, onsdag kl. 

20 , 00 . 

6. Stuekulturs Fuglevennn , møde, Valby Skole, værelse 13, Rughave- 
vej, torsdag kl. 20,00. 

6. Helsingør Fuglevenner , møde. Færgegården, torsdag kl. 19,30. 

8. Stuekulturforeningen af 1960, Frederikssund, præmieuddelingsfest i 
Frederikssund-hallen lørdag kl. 18,00. Bent Hansen, Særslev, vil over* 
række præmierne. 

10. Vestegnens Fugleforening, møde, Ungdomsgården, Brøndbyøstervej 
93, mandag kl. 20. 

10. Stuekulturforeningen af 1960, Frederikssund, møde, Ungdomshuset, 
Kocksvej, mandag kl. 19,30. 

11. Frederikshavns Fugleforening, møde, Bechs Hotel, tirsdag kl 20. 

11 .Foreningen for Fuglevenner, julemøde, Set. Åndreasordenens sel¬ 
skabslokaler, Frederiksberg allé 11, tirsdag kl. 20. Dyrlæge Ockens 
om fuglesygdomme. 

11. Stuekultur for Nakskov og Omegn, møde, Forsamlingsbygningens 
store sal, tirsdag kl. 19,30. 

12. Silkeborg Fugleforening, møde, Missionshotellet Ansgar, Drevsensvej 
onsdag kl. 19,3G. 

12. Vestsjællands Fugleforening, møde, Højskolehjemmet, Set. Mikkels- 
gade 15, Slagelse, onsdag kl. 19,30. 

13. Fuglevennerne i Århus, bancospil og præmieuddeling, Østergades 
Hotel, torsdag kl. 19,30. 

13. Holbæk og Omegns Fugleforening, møde, Hotel Isefjord, torsdag kl. 
19,30. 

Næstved Fuglevenner intet møde i december. 

17. Københavns Fugleforening, møde, Folkets Hus, Jagtvej 69, mandag 
kl. 19,45. 

IS. Søborg Stuekultur, møde, Egegårdsskolen, Ræveholmen 1, tirsdag 
kl. 20,00. 

19. Odense, Kongreshuset, Asylgade, onsdag kl. 19,30. 

19. Svendborg og Omegns Fuglevenner, møde, Borgerforeningen, onsdag 
ki. 19,30. 

20. Foreningen Fuglevenneri, Nykøbing F. og Omegn, møde, Logen, Sdr. 
Boulevard 8, torsdag kl. 19,30. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren . 

Sælges: 1,1 sort rødbrystet frøknækker (Spermophaga h. haematina), 
2,2 purpurvæver (Pirenestes o. ostrinus), 2,2 stor skadefinke. 2,2 afri¬ 
kansk bylbyl. 

Holger Roth, Toftegårdsvej 27, 3520 Farum, tlf. (01) 95 13 27. 

Sælges: 1,1 rødbuget conure 73, 0.1 bourksparakit 73, 1,1 senegladuer, 
1,1 stålpletduer, 1,1 kapduer, 1,1 gulnæbbet spurvedue, 1,1 sølvfarvet 
diamantdue, japanske vagtler, kinesiske dværgvagtler, engelske undula¬ 
ter med ring og stamkort (50 kr. pr. par). 

Arne Andersen, Langesøvej 62, 5492 Vissenbjerg, tlf. (09) 96 73 20. 

Sælges: Udstillingsundulater, engelsk type, 1,1 opaline lysegrøn, 1,1 opa- 
line grågrøn, 1,0 opaline himmelblå, 1,0 australskbroget - opaline him¬ 
melblå, 0,1 opaline isabellysegrøn, 0,1 opaline grå. 

Erik Pedersen, Skolevej 11, 4900 Nakskov. 

Sælges: 1,0 turkisparakit el. byttes med 1,0 bourks. 

Byttes: 2 stk. nymfer (unger god størrelse) gives i bytte på stor 1,0 
nymfeparakit. 

Niels N. Berg, Kløvervej 2 a, 8382 Hinnerup, tlf. (06) 98 65 84. 

Sælges: 2,3 rosella, store kraftige fugle, 3,2 turkis, 1,3 sangparakit, 1,1 
nymfeparakit, 1,0 bourks, alle fra 73. 1,0 bourks 71. 

Kurt Thomsen, GI. Thorøhusevej 28, 5610 Assens, tlf. (09) 71 21 28. 

Sælges eller byttes med parakitter: 1,1 pragtlori, 2,0 Vz blods gule sang- 
parakitter, 1,1 indisk alexander, 1,1 nanday, 3 stk. bronzevinget duer, 
0,4 stk. sorte mellempudel hvalpe, 2 mdr. 23/12. 

Benth Olesen, Kløverbakken 12, 5672 Nr. Broby, tlf. (09 ) 63 17 40. 

Sælges: Engelske udstillingsundulater opaline og lutino, 1,1 turkis og 
0,2 splendid. 

Poul Pedersen, Tjømealle 11, 4200 Slagelse, tlf. (03) 52 77 58. 

Sælges: 1,1 blå rosella, 1,1 kapdue, 1,0 tamburindue, 3,5 diamantdue’' 
split, 6 nymfeparakitter, 8 splendid unger, 1,1 stålpletdue, 5,5 sølvfarvet 
vagtler. 

Naundrup, tlf. (06 ) 42 46 03. 

Sælges: 1,0 hvid nymfe fra marts, sælges billigt da hunnen er død. 

C. F. Skaf te, »Kildebo«, 4180 Sorø, tlf. (03) 63 03 96. 

Sælges: 1,0 blå rosella. Evt. bytte med 1,1 pragtrosella eller 1,1 blom¬ 
mehovedet parakit. 

Peter Sørensen, Nis Petersensvej 15, 8600 Silkeborg. 

Sælges: 1,0 blåbuget granatastrild, 1,0 ceresastrild, 4 nymfeparakitter 
1973, 1,1 turkis, ynglepar, hunnen er gulbroget. 

Købes: 1,0 blå rosella 1973 el. 72. 

H. Vangkilde, Astersvej 22, 4200 Slagelse, tlf. (03) 52 27 46. 

Købes: 0,1 elegans fra 73, 1,1 røde kanarier. 

Aage Christensen, No pr. 6950 Ringkøbing, tlf. (07) 33 00 08. 

Sælges: 15 stk. undulater af engelsk type, kun hanner flere farver, et 
par virkelig flotte brunøret bylbyl. 

Købes: Engelske undulater, 2 stk. grågrønne 0,1, 3 stk. lysegr. 0,1 eller 
byttes med ovenstående, kun fugle af høj kvalitet har interesse. 

Leo Juhl, Vegavej 5, 9000 Aalborg, tlf. (08) 18 36 03. 

Købes: 1,1 harlekinvagtler, 1,1 brillant duer (hvide diamantduer). 

P. Jørgensen , Frederikssundsvej 32A, 2. 2400 Kbhvn. NV, tlf. 34 22 37. 

Sælges: 4,4 turkisparakitter 73, 0,1 splendid 73. 

Byttes: 4 stk. rødhovedet dv. med sorthovedet dv. 

Erik G. Kofoed, Langgade 31, 4780 Stege, tlf. (03) 81 45 22. 

Købes: 1,0 sodbrunh. dværgp. evt. 2,1 do. 

Sælges: 6,6 brogede mågefinker 16 kr. pr. par, 0,2 hvide do. a 10,00 kr 
C. Munck, Raabylille, 4780 Stege, tlf. (03) 81 34 26. 

Sælges: Nymfer fra 73. 

Købes: 0,1 bob white og 0,1 grønpletdue (smaragddue). 

H. Jebjerg, Sandvejen 32, Vindinge, 4000 Roskilde, tlf. (03) 36 09 69. 

Sælges: 1,2 splendid 73, 0,1 elegant 73, 1,1 sangparakit 73, 1,1 turkis yng¬ 
lepar, 1,0 rød kronfinke. 

Henv. Pejtersen, Hvedevænget 28, 4690 Haslev, tlf. (03) 69 32 44. 

Sælges: 5,5 turkis 73 (ubeslægtet), 1,1 nymfeparakit 71-72, 1,1 diamant¬ 
due. 

Peter Schunck, »Højbo«, Neble, 4750 Lundby, tlf. (03) 78 12 15. 

Sælges 2,2 elegant 73, 1,1 ædelpapegøje (egen avl). Fuglene sendes ikke. 
Poul S . Nielsen, Rolf Krakes alle 22, 2860 Søborg, tlf. Søborg 7250. 

Sælges: 3,3 turkis, 7 stk. nymfeparakit og 8 stk. vagtelastrild, alt fra 73. 

F. Christensen , Svalevej 17, 5540 Ullerslev. 

Sælges eller byttes: Fischers og sorthovedet dværgpapegøjer, 1 stk. 
pragtrosella, 3 stk. splendid parakitter, 1 rød kardinal, unge af eget op¬ 
dræt, eller byttes med andre parakitter. 

Peter Viggo Mortensen, Jørgen Pedersensvej 8, 2., 6700 Esbjerg. 

Salg eller bytte: 1,2 splendid, 1,2 turkisparakit, 8,8 gule guldfasaner, alt 
fra 73. 

Frede Hansen, Gangsted, 8732 Hovedgaard, tlf. (05) 66 90 04. 

Sælges: 2,2 turkisparakitter, ubeslægtede, 0,4 nymfeparakitter. 

Evald Lind, Hedelandsvej 16, 5260 Hjallese, tlf. 13 95 07. 

Sælges: 1,4 sangparakitter, 4 stk. rosenhovedet dværgpapegøjer, rosa og 
rødorange kanariefugle. 

Købes: 1,0 guld isabel, 0,1 maskepapegøje, kan eventuelt byttes med 
det averterede. 

E. Søgaard Madsen, Hillerødvej 127, 3300 Frederiksværk, tlf. (03) 349367 

Sælges: 2,0 sommerfuglefinker a 15 kr,. 2,0 gule kanarier a 25 kr. 

Købes: 0,1 bob-white vagtel, 0,2 tøjleastrilder. 

Poul Hansen, Lynge Byvej 24, Lynge, 4180 Sorø. (03) 63 20 77. 

Sælges: 1,0 kappestær 125,00, 1,0 pagodestær 30,00, 0,1 trefarvet glans¬ 
stær 125,00, 0,1 nicobar due 200,00, 1,1 hvidkindet turako 600,00, 2,2 ro¬ 
senhovedet dværgpapegøjer par 150,00, 1,1 australsk topdue 250,00, 1,0 
morellets klerkefinke 30,00, 1,1 karmin dompap par 75,00. 

G. Clausen, Bandholm, tlf. (03) 88 80 71. 

Sælges: 1,2 turkisparakitter 73, 2,3 splendid parakitter 73, 3 stk. elegans- 
parakitter 73. 

Aage Th . Mortensen, Juulsvej 10, 6800 Varde. 

Sælges: 4,4 yorkshire-kanarier, såvel ungfugle som ældre ynglepar, fra 
frilufts-voliere, fastringede, sælges for 180 kr. pr. par. 

T. Juul, Gråbynkevej 25, tlf. BE 7504, 2700 Brh. 

Købes: Rød-blå eller hyacint-ara samt gulpandet amazone og grå jaco. 
Hvis prisen er fornuftig. 

B. Petersen, Esbjergvej 82, 6000 Kolding, (05) 52 4104. 

Sælges: 3,3 turkisparakitter, 1,1 spidshalet bæltefinker, 1,0 rødhovedet 
gouldsamadine, evt. byttes med splendid hun. 

Esben Jensen, Motelvej 54, 4000 Roskilde, tlf. 35 48 38. 

Sælges: 2,2 rødh. dværgp. + 3 unger, 0,3 turkis, 0,1 violbuget granat- 
astrild, 1,0 granatastrild, 1,0 ceresastrild, 1,0 sivastrild, 0,1 alfeastrild, 

I, 1 sorthovedet goulds, 1,3 ringastrild, 8 stk. maskebæltefinker (unger). 
Købes: 0,1 rødhovedet goulds. 

C. Bøgvad, Nøddebo 16, Vonsild 6000 Kolding, tlf. (05) 52 97 13. 

Sælges: 1,5 kanariefugle, deriblandt 2 hvide, sælges. 

Verner Johnsen, Klostervej 24, Skjern, tlf. (07) 35 0293. 

Sælges: 7,5 splendidp. 1973, 2,0 stanleyp. 1973. 

Sv, Aa Porsgaard, Fortevej 97, 8240 Risskov, tlf. (06) 17 96 64. 

Sælges: 1,1 treårig rosella, ynglepar, 1,1 toårig sangparakitter + 2,1 un¬ 
ger, 3,2 turkis fra 73, 1,1 toårig turkis, 1,1 toårig splendid. 

Martin Hansen, Kristiansdals allé 45, 5250 Fruens Bøge. 

Sælges: Unge stenhøns sælges. 

J. P. Jørgensen, Langgade 13, Gedser, tlf. (03) 87 91 73. 

Købes: 1,0 dolkestik due, 0,1 hvidbuget sisken, 0,1 brungumpet klerke- 
finke, 0,1 rød dråbeastrild, 0,1 skæl-tangare, 0,1 sørgesisken. 

Sælges: 1,1 elegant (73 ) 400,00, 1,1 isabel vagtler 125,00, 1.1 alm. vagtler 
40,00, 1,0 rød dråbeastrild 25,00, 1,0 kapdue 20,00. 

Benny Kløppel, Søren FriChsvej 98, 8230 Åbyhøj, tlf. (06) 159141 eft. 17. 

Sælges: 2,2 sangparakitter, 0,1 rosella, 1,0 splendid samt 4 stk. bourks- 
parakitter, evt. bytte med andre parakitter. 

Tlf. (06) 92 20 49, efter 18. 

Sælges: 0,1 kinaparakit, alder VA år. 

Steen Simonsen, Syvhøjevej 79, 5793 Højby F., tlf. (09) 95 81 95. 

Købes: 2,1 A. cana, 1,2 A. taranta og 0,2 blårygget spurvepapegøjer. En¬ 
kelte stk. har også interesse. 

W. Solgaard, Gartnergade 16, 5800 Nyborg, tlf. (09) 31 15 29. 

Sælges: 1,1 kobber, 4,4 rosa elfenben agat, 3,4 rødorange isabel. 

Gunnar Jensen, Bredkær Tværvej 51, 8250 Egå, tlf. (06) 22 0643. 

Sælges: 3,1 turkis, 0,1 splendid, 1,1 sangp., 1,0 mangefarvetp. fra 72 el. 
byttes med Stanley, hvide nymfer. 

Jørgen R. Christensen, Teestrupvej 21, Haslev, tlf. (03) 69 34 36. 

Købes: »Stuefuglene« fra december årgang 42 til oktober årgang 48, 
begge blade incl. Opgiv venligst pyis til 
E. Christensen, Sleldeparken 9, 7100 Vejle. 

Sælges: 1,2 turkisparakitter, 1,1 diamantduer, 0,1 hvid nymfeparakit og 
en hvid unge, 2,0 dværgvagtler med garanteret sølvfarvet arvelighed 6 
kr. pr. stk., 0,2 kanarier (rød og broget) sælges billigt. 

Købes: 0,1 harlekinvagtel. 

I. Fuglstrup, Drosselvej 5, 2000 København F, tlf. (01) GO 3757v. 

Sælges: Udstillingsundulater, 2,0 opaline lysegrøn, 0,1 opaline grågrøn, 
0,1 opaline isabel grå, alle med ring og stamkort. 

/. Holm Jensen, Gummersmarkvej 20, 4632 Bjæverskov, tlf. (03) 67 09 38 
efter kl. 18. 

Sælges: 1,0 Kapucinersisken (Carduelis cucullata). Kan evt. forsendes 
via Tirstrup/Kastrup. 

E. Karlsen, Holme Møllevej 34, 8260 Viby J. 


Sælges: Hvide nymfeparakitter, elegant, turkis, sangparakitter, alm. 
mmfeparakitter, dværgpapegøjer (røde). 

Byttes: 0,1 Stanley til blodfornyelse. 

Købes: 1,0 gedeparakit, 0,1 blå rosella, 1,0 2-årig pennant. 

Uden navn . 

Sælges: Rødbrystet, elegant og bourksparakitter, ungfugle fra 73, evt. 
bytte med 1,1 katharinaparakit. 

Poul L. Petersen, Marienlystvej 48, 5000 Odense, tlf. (09) 14 47 41. 

Sælges: Gule guldfasaner, haner 60, høner 100 kr., sølvvagtler, haner 25, 
høner 75 kr. 

Købes: 0,1 chile krik and. 

Chr. Sandvej, tlf. (04) 45 16 80. Nordborg. 


Favørprisen på 

E.NØRGAARD-OLESEN 

TANGARER - bind 2 

vil blive fortsat et stykke tid endnu. 

Vær forsigtig 

med køb af ukomplette hefter af »Papegøjebogien«. Jeg sælger ikke en¬ 
kelte hefter, uden at jeg er fuldstændig sikker på, at de forudgående 
er betalt til mig. 

SKIBBY-BØGERNE 
v/Aage Poulsen 
4050 Skibby 




Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


F. Sch/untz - Bel/ahøjvej 129 - Ttf. GO 8756 

Privat (Oti 695316 


TROPEHUSET HOLBÆK 

FANTASITILBUD! 

Sorth. Goulds 225 kr. - Diamanter 125 kr. - Spidshalet 95 kr. 
Sivastrild 85 kr. - Masker 165 kr. - Korthalet 85 kr. - Rødh. 
Goulds 150 kr. - Brunbrystet Sivfinke 215 kr. - Alt pr. par 
Tangarer - Skader - Kolibrier - Stimulite (eneforh.) 
Nectarglas 

Tropehuset, Markedsplads 10, (03)430485 


TUSSE 


LØVSTRÆDE 8 
1152 KØBENHAVN K 
Telefon (01) 115999 


- har ogsi SKIBBY-BØGERNE 











Cæg mczrke til os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOWITZVEJ 74 • FASAN 7622 


Punktsvejset volierenet 


Volierer I samlesæt 


1 m brede ruller a 30,5 m. 

W'xl” masker, tråd nr. 18. 
kr. 230,00 

Ved køb af 3 ruller 4- 5% 

Ved køb af 5 ruller 4- 10% 

Alle priser er excl. moms. 
Levering pr. efterkrav. - Rekvirer 


Galvaniserede 10 mm rund jerns- 
rammer påsat punkt s vej set net 
med Vi”xl" masker: 

Siderammer 97,5x180 cm kr. 35,00 
Lågerammer 97,5x180 cm kr. 50,00 
Tagrammer 97,5x195 cm kr. 35,00 
brochure med monteringsvejledning 


DANSK TRÅDVAREINDUSTRI 


Bred - 5492 Vissenbjerg - Tlf. (09) 471004 


BRDR. LUTZHOFT's EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding ... . 

Undulatblanding.. 

Papegøjeblanding. 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 

Ordrer på 50 kr. franko + 


Hirse, gul. 

Hirse, hvid. 

Hirse, rød. 

Hirse, senegal . 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 

\ Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 




















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Mest velassorterede 
lager I Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

_ J 



bldJfodci' hil 
undulnKi\ cr 

uundværligt’ som 
tilskudspOCJcr. ; 

Ih nu:i invisno behover s 
jo ‘6g$u kod foruden brød 
oc]Rar tøfler/or at være i 
fonn Ved regelmæssig 
bisætning hl (\jdcivf af 

P SLUIS’ PERFORT 
holder IV Deres J ug I c sunde 
og yngfcvilhgc. 
y»iiql cres u f tu terne fo i * bed i e s 
1x4ydel i gi. 

Proveposer sli 11 g c r n c 
grnhis l i I disposil io»«. 


gngros HOLGER MATTHI6SS6N 

Overgaden oven Vandct:44 
København l\T Tlf-AS ta 6245 


Holger Maithiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 

